МВФ леко подобри прогнозата си за икономиката ни - вестник Дума
МВФ леко подобри прогнозата си за икономиката ни Дума 20. Април 2017 , брой: 76 182 0
Международният валутен фонд (МВФ) подобри леко прогнозата си за икономиката на България. Това се вижда от пролетния доклад на институцията. Според него през тази година икономическият растеж в България ще бъде 2,9% при предишна прогноза за 2,8%. За 2018 г. се очаква брутният вътрешен продукт да нарасне с по-малко - 2,7%. За изтеклата 2016 г. институцията отчита 3,5% икономически растеж. Инфлацията през тази и следващата година се очаква да бъде съответно 1% и 1,8%.
За никоя държава в Европа не се предвижда свиване на икономиката през годината. Най-голям се предвижда да бъде растежът й в Малта - 4,1%, Люксембург - 3,7%, Ирландия 3,5%, Словакия - 3,3%, и Испания - 2,6%, Фондът прогнозира икономиката на еврозоната да нарасне с 1,7% през тази година, а през 2018 - 1,6%. Глобалният растеж се очаква да е 3,5% през тази и 3,6% през следващата година.
Икономическата активност в глобален мащаб набира скорост с отдавна очакваното циклично възстановяване на инвестициите, производството и търговията, се посочва още в доклада на фонда.
Чак в края на юни ще кажат има ли разлика в храните
Според Борисов храните в Източна Европа били с качество, което уврежда здравето, Порожанов го обори - не били вредни
Резултатите от проверките дали има разлика в качеството на стоките на големи компании, продавани в Западна Европа и в България, ще станат известни между 15 и 22 юни, съобщи пред БТВ министърът на земеделието и храните Румен Порожанов. Проверката беше анонсирана още в началото на март от служебния министър Христо Бозуков, след като изследване установи разликата в качеството на продуктите, а...